|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТел.: +381 21 487 4867ounz@vojvodinа.gov.rsjasna.jovanic@vojvodinа.gov.rs |
|  | ЧИСЛО: 004074417 2025 09427 001 001 000 001 |  ДАТУМ: 10.10.2025. року |

На основи члена 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ», число 14/15 и 10/17), члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє активносцох, програмох и проєктох националних совитох националних меншинох у обласци основного и штреднього образованя («Службени новини АПВ», число 9/16 и 36/17), а у вязи зоз Покраїнску скупштинску одлуку о буджету Автономней покраїни Войводини за 2025. рок («Службени новини АПВ», число 57/24 и 38/25 – ребаланс), Покраїнски секретарият за образованє, предписаня, управу и национални меншини – национални заєднїци, розписує

### КОНКУРС

**ЗА ФИНАНСОВАНЄ И СОФИНАНСОВАНЄ АКТИВНОСЦОХ, ПРОГРАМОХ И ПРОЄКТОХ НАЦИОНАЛНИХ СОВИТОХ НАЦИОНАЛНИХ МЕНШИНОХ У ОБЛАСЦИ ОСНОВНОГО И ШТРЕДНЬОГО ОБРАЗОВАНЯ У АП ВОЙВОДИНИ ЗА 2025. РОК – ДОТИРОВАНЄ ПРИРИХТОВАНЯ И ВИРОБКУ ТЕСТОХ И ЗАДАТКОХ НА МЕНШИНСКИХ ЯЗИКОХ**

Конкурс ше розписує за финансованє и софинансованє активносцох, програмох и проєктох националних совитох националних меншинох у обласци розвою и дзвиганя квалитету основного и штреднього образованя на язикох/бешеди националних меншинох – националних заєднїцох у Автономней покраїни Войводини, хтори насампредз наменєни за дотированє пририхтованя и виробку тестох и задаткох на меншинских язикох, за змаганя на шицких уровньох, од општинского, прейґ реґионалного по републичне, хтори орґанизує Министерство просвити Републики Сербиї.

Конкурс ше розписує на вкупну суму **600.000,00 динари**, яку ше розподзелює:

1. за активносци, програми и проєкти **у обласци основного образованя 470.000,00 динари** и
2. за активносци, програми и проєкти **у обласци штреднього образованя 130.000,00 динари.**

Право участвовац на Конкурсу маю реґистровани национални совити националних меншинох зоз шедзиском на териториї Автономней покраїни Войводини и то за активносци, програми и проєкти у обласци розвою и дзвиганя квалитету основного и штреднього образованя на язикох/бешеди националних меншинох – националних заєднїцох у Автономней покраїни Войводини.

При розпатраню поднєшених приявох на Конкурс и одлучованю о розподзельованю средствох ше применює тоти критериюми:

1. одвит на тему проєкту (цилї и активносци проєкту у складзе зоз приоритетами конкурсу, цилї проєкту ясни, конкретни и витворлїви, активносци реални и адекватни за посцигованє цильох),
2. уплїв предложеного проєкту (велькосц цильней ґрупи, ступень уключеносци цильней ґрупи хторей проєкт наменєни, видлївосц проєкту, отримуюцосц резултатох проєкту),
3. компетентносц предкладача и потерашнє искуство (потерашнї искуства у реализациї проєктох хтори доприноша унапредзованю образовно-воспитней роботи).

Поднєшени прияви розпатра Комисия хтору менує покраїнски секретар за образованє, предписаня, управу и национални меншини – национални заєднїци (у дальшим тексту: покраїнски секретар).

Комисия нє будзе розпатрац нєблагочасни и нєподполни прияви, прияви цо поднєсли особи хтори нє овласцени, як анї прияви хтори нє предмет Конкурсу.

Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият) затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє додатних условийох.

Прияви и приложену документацию ше подношительом приявох нє враца.

Ришенє о розподзельованю средствох приноши покраїнски секретар, на основи предкладаня Комисиї.

Ришенє покраїнского секретара конєчне и процив ришеня нє мож уложиц правни лїк.

Резултати Конкурсу ше обявює на сайту Секретарияту, при чим Секретарият нє ма обовязку обгрунтовац свойо одлуки.

Зоз подношителями приявох хторим средства одобрени Секретарият заключує контракт о финансованю, односно софинансованю активносцох, на основи хторого ше средства виплацує.

**Термин за подношенє приявох по 23.10.2025. року.**

Прияви ше подноши лєм на конкурсних формуларох Секретарияту.

Конкурсну документацию мож превжац од **13.10.2025. року** на интернет-адреси Секретарияту: [www.puma.vojvodina.gov.rs](http://www.puma.vojvodina.gov.rs)

Ґу прияви ше обовязно подноши копиї тих документох:

* потвердзенє о реґистрациї националного совиту при компетентним орґану и
* потвердзенє о порцийним идентификацийним чишлє (ПИЧ).

Прияви ше подноши особнє, з придаваньом на писарнїци покраїнских орґанох покраїнскей управи у Новим Садзе (будинок **Покраїнскей влади**) або посила по пошти на адресу:

Покраїнски секретарият за образованє, предписаня, управу и национални меншини – национални заєднїци

21000 Нови Сад

Булевар Михайла Пупина 16

З НАЗНАЧЕНЬОМ:

**ЗА КОНКУРС**

**ЗА ФИНАНСОВАНЄ И СОФИНАНСОВАНЄ АКТИВНОСЦОХ, ПРОГРАМОХ И ПРОЄКТОХ НАЦИОНАЛНИХ СОВИТОХ НАЦИОНАЛНИХ МЕНШИНОХ У ОБЛАСЦИ ОСНОВНОГО И ШТРЕДНЬОГО ОБРАЗОВАНЯ – ДОТИРОВАНЄ ПРИРИХТОВАНЯ И ВИРОБКУ ТЕСТОХ И ЗАДАТКОХ НА МЕНШИНСКИХ ЯЗИКОХ**

ПОКРАЇНСКИ СЕКРЕТАР,

Роберт Отот